b'\n_START_ARTICLE_\nBiomeditsiinitehnika\n_START_PARAGRAPH_\nBiomeditsiinitehnika ehk biotehnika (inglise biomedical engineering, bioengineering) on tehnikateaduste rakendamine meditsiinis ja bioloogias._NEWLINE_Biomeditsiinitehnika valdkonda kuuluvad n\xc3\xa4iteks ultraheliuuringute tulemuste esitused arvuti ekraanil ja tehiselundite ning proteeside loomine._NEWLINE_T\xc3\xa4nap\xc3\xa4eva biomeditsiinitehnika p\xc3\xb5hineb suures osas elektroonika ja infotehnoloogia laialdasele kasutamisele. Vastavalt on elektroonikas olemas spetsialiseerumise meditsiinielektroonika v\xc3\xb5i biomeditsiinielektroonika haru._NEWLINE_Meditsiinif\xc3\xbc\xc3\xbcsikat k\xc3\xa4sitletakse tihti eraldi v\xc3\xb5i ka biomeditsiinitehnika \xc3\xbche haruna._NEWLINE_Laiemalt v\xc3\xb5ttes kuuluvad biomeditsiinitehnika alla k\xc3\xb5ik bioloogias ja meditsiinis kasutatavad seadmed (meditsiiniseadmed)._NEWLINE_Terminina pole "biotehnika" eesti erialases keeleruumis levinud, k\xc3\xbcll aga on kasutusel termin biotehnoloogia.'